203 
Bryologiai adatok a Magas-Tátra Flórájához. 
Irta : Györffy István (Makó), 
ül. közlemény. 
(Kettős táblán 14 rajzzal.) 
— Plagiobryum Zierii (Dicks.) Lindb. cfrct. 
A Bryaceae családnak Bryeae csoportjába tartozik a Plagio- 
bryum Lindb. 1 ) nemzetség, melynek 4 faja közűi 2 ) kettő Európában 
is előfordul ; ezeknek egyike a közönségesebb faja a : Plagiobryum 
Zierii Dicks.) 3 ) Lindb. 4 ) 
Az Areodictyon C. Müll. sectióba tartozó eme mohát jellemzi 
a következő : 
Rövid szárán ülnek a fénylő, fehéres zöld, átlátszó, síma 
szélű, a tető részén kurta hátragörbűlő csúcscsal ellátott — mely 
alatt az edénynyaláb végződik — levelek, amelyek teknőszerűleg 
görbültek. A levelek a szárra rásímúlnak, ezért «katzchenförmig» 
e moha ivaros generatiója. A szár tetőrészén helyet foglaló séta 
5 — 8 mm. magas, nem sodródik sem jobbra, sem balra, pirosas 
színű ; rajta ül az éretlen korában lefelé görbülő, meghajolt, felfelé 
fokozatosan szélesedő, majd a peristomium felé kissé elkeskenyedő 
capsula, mely nem ritkán 6 mm. hosszúságú s melynek legnagyobb 
részét a collum alkotja Az érett sporogoniumnak nap felé fordított 
része barnás piros, az attól elfordított része pedig szürkés színű, 
de különben egész felületén halvány selymes fényű. Apró kis 
operculuma piros-sárga. 
Anatómiailag csak azokat a szerveket tárgyalom, amelyekre 
vonatkozólag vagy még részben nincsenek ismereteink, vagy részben 
eltérő viszonyokat találtam, mint aminőt az irodalom említ. 
A szorosan egymás mellett helyet foglaló kis egyének ren- 
desen sűrű gyepet alkotnak ; a levelek is üregesek, teknősek, egy- 
másra illeszkedők, eleve mutatják, hogy a víz conserválására, felfo- 
Ű A Plagiobryum Lindb. név e mohának sporogoniuma alakjától ered. 
vagyis külső tulajdonságon alapúi, ami a bryologiában nem igen szokott előfor- 
dulni. E nemzetség synon.ymonja a: Zieria név, melyet Schimper (Corollarium 
bryologiae europaeae ete. Stuttgartjáé 1856, p. 68 ; Synops. musc. europ. ete. ed. 
I. p. 383) alkalmazott e mohára először — nem tartható meg, mivel J. Zier 
botanikus tiszteletére már előbb. 1798-ban Smith egy a Rutaceae családba tartozó 
s anatómiai tekintetben is érdekes (Solereder : Systematische Analomie dér 
Dieotyledonen. Stuttgart 1899. pp. 201—206) virágos növényt nevezett el Zieria- 
nak ; igy természetesen nem állhat meg e két név, ezért kell a Plagiobryum 
Lindb. nevet, mint egyedül helyeset elfogadnunk. 
2 ) Ezek: az Európában is előforduló Plagiobryum Zierii (Dicks.) Lindb, 
P. .demissum (Hopp et Hornsch.) Lindb. ; Alaska (É. -Amerikaiban fordul csak 
elő a : P. argenteoides Williams, s Kelet-Chinában a : P. Giraldii (C. Mull.) 
Pár. [1. Die natürl. Pflanzenfamilien 218. Lief. p. 564.] 
3 ) syn. Bryum Zierii Dicks., Zieria julacea Schimp. 
4 ) Lindberg in Öfvers. af K. Vet. Akad. Forh. 1862. No. 10. p. 606. 
15 
